नई दिल्ली: रेलवे भर्ती बोर्ड (RRB) ने ग्रुप डी की 17 अक्टूबर को होने वाली भर्ती परीक्षा का एडमिट कार्ड (RRB Admit Card) जारी कर दिया है. जिन उम्मीदवारों की परीक्षा 17 अक्टूबर को है, वे अपना एडमिट कार्ड (RRB Group D Admit Card) आरआरबी की वेबसाइट पर जाकर डाउनलोड कर सकते हैं. उम्मीदवार आरआरबी की वेबसाइट पर ही परीक्षा केंद्र और शिफ्ट डिटेल से जुड़ी जानकारी हासिल कर सकते हैं. 17 अक्टूबर से 26 अक्टूबर तक होने वाली परीक्षा की तिथि, केंद्र और शिफ्ट डिटेल 5 अक्टूबर को जारी की गई थी. ग्रुप डी की परीक्षा (Railway Group D Exam) दिसंबर तक चलने वाली है.